یونسکو تشکیلاتی مهم‌ قرارگه قول قویدی
فرا‌نسه‌ نینگ پایتختی پاریس ده ییغیلگن یونسکو باشقروو کینگشی اسرائیلنی «اشغالچی کوچ» دېب تن آلدی.
یونسکو سودهان، قطر، عمان، مراکش، لبنا‌ن، مصر و جزایر تامانیدن تیارلنگن «اشغال قیلینگن فلسطین» ناملی قرار تکلیفینی قبول قیلدی.
تکلیفده بیت المقدس شهری مسلمانلر، عیسوی لر و موسويلر اوچون مقّدس شهر اېکنی قید اېتیلیب، اشغالچی کوچ ایسرایل تامانیدن بیت المقدس نینگ توزیلیشینی اوزگرتیریشگه قره‌تیلگن هر قنده‌ی عدلي یاکه اداري تشبث نینگ حقوقي دېب تاپیلمه‌سلیگی و بیکار قیلینیشی طلب قیلینماقده.
قاله ‌وېرسه، اسرائیلدن بیت المقدسده قانونگه خلاف فعالیتلرنی نهائی قیلیشی طلب قیلینماقده.
جمله‌ دن، تونل قازیش، قانونگه خلاف روشده یهوديلرنی ناقانوني جایلشتیریش کبی فعالیتلرنی نهائی قیلیشی طلب قیلینماقده.
برازیل، چین، روسيه و سویدن بیلن بیر قطارده، توپلم 22 ته دولت بو تکلیفنی قوللب قوّتله‌دی.
امریکا قوشمه ایالتلری، جرمني، انگلستان، ایتا‌ليا و هالند بیلن بیر قطارده، جمله 10 ته دولت تکلیفگه قرشی چیقدی.
فلسطین اسلامي حرکتی حما‌س یونسکو نینگ قرارینی ممنونیت بیلن بهاله‌دی.
حماس کاتبی عبداللطیف الکنو اوشبو قرار نینگ عرب دولتلریده، اسلام دنیاسیده و خلق‌ارا همجمعيتده قبول قیلینیشی، عملده بجریلیشی و مسجد-اقصی ‌نی یهوديلشتیریش مقصدیده عملگه آشیریلگن تونل قازیش و نمایشلرنی تا‘خته‌تیشگه چقیردی.
اسرائیل باش وزیری بنیامین نتانیا‌هو بو قرارنی سفسطه‌ دېب بهاله ‌دی.
«آخرگی ایکّی کون ایچیده بعضی دولت رهبرلری و تشقی ایشلر وزیرلری بیلن اوچره ‌شدیم. شونینگدېک، دیپلوماتلریمیز هم یونسکوده آوازگه قوییلگن اوشبو سفسطه‌ قرار تکلیفینی محاکمه‌ قیلدیک»،-دیدی ایسرایل باش وزیری.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
